CELEX: 31983R2604
Language: el
Date: 1983-09-16 00:00:00
Title: Κανονισμός (ΕΟΚ) αριθ. 2604/83 της Επιτροπής της 16ης Σεπτεμβρίου 1983 περί του καθεστώτος εισαγωγής στη Γαλλία, Ιταλία και Ηνωμένο Βασίλειο ορισμένων κλωστοϋφαντουργικών συνθετικών προϊόντων (κατηγορίας 3) καταγωγής Ινδονησίας

Avis juridique important

|

31983R2604

Κανονισμός (ΕΟΚ) αριθ. 2604/83 της Επιτροπής της 16ης Σεπτεμβρίου 1983 περί του καθεστώτος εισαγωγής στη Γαλλία, Ιταλία και Ηνωμένο Βασίλειο ορισμένων κλωστοϋφαντουργικών συνθετικών προϊόντων (κατηγορίας 3) καταγωγής Ινδονησίας  

Επίσημη Εφημερίδα αριθ. L 258 της 17/09/1983 σ. 0018 - 0019

***** ΚΑΝΟΝΙΣΜΟΣ (ΕΟΚ) αριθ. 2604/83 ΤΗΣ ΕΠΙΤΡΟΠΗΣ  της 16ης Σεπτεμβρίου 1983  περί του καθεστώτος εισαγωγής στη Γαλλία, Ιταλία και Ηνωμένο Βασίλειο ορισμένων κλωστοϋφαντουργικών συνθετικών προϊόντων (κατηγορίας 3) καταγωγής Ινδονησίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων συνθετικών κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Κοινότητα κλωστοϋφαντουργικών συνθετικών προϊόντων κατηγορίας 3, καταγωγής Ινδονησίας, έχουν υπερβεί το επίπεδο που προβλέπεται στην παράγραφο 2 του εν λόγω άρθρου·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στην Ινδονησία στις 20 Ιουνίου 1983 αίτηση διαβουλεύσεων·  ότι, εν αναμονή αμοιβαία αποδεκτής λύσης, οι εισαγωγές στη Γαλλία, στην Ιταλία και στο Ηνωμένο Βασίλειο κλωστοϋφαντουργικών προϊόντων κατηγορίας 3, καταγωγής Ινδονησίας, υπήχθησαν σε προσωρινό ποσοτικό περιορισμό για την περίοδο από 20 Ιουνίου μέχρι 19 Σεπτεμβρίου 1983 με τον κανονισμό (ΕΟΚ) αριθ. 2042/83 (2)·  ότι οι διαβουλεύσεις με την Ινδονησία δεν οδήγησαν σε οριστικό αποτέλεσμα σχετικά με τα εν λόγω προβλήματα·  ότι, υπό τις συνθήκες αυτές, ενδείκνυται, οι εισαγωγές στη Γαλλία, στην Ιταλία και στο Ηνωμένο Βασίλειο κλωστοϋφαντουργικών προϊόντων κατηγορίας 3, καταγωγής Ινδονησίας, να υπαχθούν σε ποσοτικό περιορισμό για την περίοδο από 20 Ιουνίου μέχρι 31 Δεκεμβρίου 1983· ότι οι περιορισμοί για τα έτη 1984 μέχρι 1986 θα καθορισθούν αργότερα, λαμβάνοντας υπόψη το τελικό αποτέλεσμα των διαβουλεύσεων·  ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λόγω προϊόντα, που απεστάλησαν από την Ινδονησία προς τη Γαλλία, την Ιταλία και το Ηνωμένο Βασίλειο μεταξύ 20 Ιουνίου και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα ποσοτικά όρια για το 1983·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Υπό την επιφύλαξη των διατάξεων του άρθρου 2, η εισαγωγή στη Γαλλία, Ιταλία και Ηνωμένο Βασίλειο των προϊόντων καταγωγής Ινδονησίας, της κατηγορίας που καθορίζεται στο παράρτημα, υπόκειται σε ποσοτικούς περιορισμούς που αναγράφονται στο ίδιο αυτό παράρτημα.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ινδονησία στη Γαλλία, την Ιταλία και το Ηνωμένο Βασίλειο προ της ημερομηνίας ενάρξεως ισχύος του κανονισμού (ΕΟΚ) αριθ. 2042/83, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από την Ινδονησία προς τη Γαλλία, Ιταλία και Ηνωμένο Βασίλειο από της ενάρξεως ισχύος του κανονισμού (ΕΟΚ) αριθ. 2042/83 υπόκεινται στο σύστημα του διπλού ελέγχου που προβλέπεται στο παράρτημα VI του κανονισμόυ (ΕΟΚ) αριθ. 3589/82.  3. Όλες οι ποσότητες των προϊόντων που αποστέλλονται από την Ινδονησία στη Γαλλία, την Ιταλία και το Ηνωμένο Βασίλειο από 20 Ιουνίου 1983 και τίθενται σε ελεύθερη κυκλοφορία, αφαιρούνται από τα καθορισθέντα για το 1983 ποσοτικά όρια. Εντούτοις, αυτά τα ποσοτικά όρια δεν εμποδίζουν την εισαγωγή των καλυπτομένων προϊόντων, τα οποία όμως έχουν αποσταλεί από την Ινδονησία πριν από την ημερομηνία ενάρξεως ισχύος του κανονισμού (ΕΟΚ) αριθ. 2042/83.  Άρθρο 3  Δια του παρόντος, καταργείται ο κανονισμός (ΕΟΚ) αριθ. 2042/83.  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 16 Σεπτεμβρίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 374 της 31. 12. 1982, σ. 106.  (2) ΕΕ αριθ. L 200 της 23. 7. 1983, σ. 26.  ΠΑΡΑΡΤΗΜΑ  1.2.3.4.5.6.7.8 //   //   //   //   //   //   //   //   // Κατη-  γορία  // Κλάση  του Κοινού  Δασμολογίου   // Κώδικας  NIMEXE (1983)   // Περιγραφή εμπορευμάτων   // Τρίτες  χώρες  // Κράτη  μέλη  // Μονάδα  // Ποσοτικό όριο από  20 Ιουνίου έως  31 Δεκεμβρίου 1983  //   //   //   //   //   //   //   //  // 3   // 56.07  Α   //  56.07-01, 04, 05, 07, 08, 10, 12, 15, 19, 20, 22, 25, 29, 30, 31, 35, 38, 39, 40, 41, 43, 45, 46, 47, 49  // Υφάσματα εκ συνθετικών και τεχνητών υφαντικών ινών, μη συνεχών:  Α. Εκ συνθετικών υφαντικών ινών:  Υφάσματα εκ συνθετικών υφαντικών ινών μη συνεχών, έτερα των ειδών κορδελλοποιίας, βελούδων, πλουσσών, υφασμάτων φλοκωτών (περιλαμβανομένων και των φλοκωτών υφασμάτων σπογγώδους μορφής) και υφασμάτων εκ νημάτων σενίλλης  // Ινδονησία  // Γαλλία  Ιταλία  Ηνωμένο  Βασίλειο  // Τόνοι  // 270  135  325  //   //   //   //   //   //   //   //